

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2022.gada 17.martā  **Nr.132**

(prot. Nr.9, 25.§)

**Par atbalstu projektam „Daugavpils cietokšņa Mihaila vārtu AMI”**

Pamatojoties uz likuma „Par pašvaldībām” 21. panta pirmās daļas 2.punktu, likuma “Par pašvaldību budžetiem” 30.pantu, Daugavpils valstspilsētas un Augšdaugavas novada attīstības programma 2022. – 2027.gadam Rīcības plānu, Valsts Kultūrkapitāla fonda Kultūras mantojuma nozares projektu 2022.gada 1.konkursa rezultātiem, Daugavpils pilsētas pašvaldības Pilsētas saimniecības un attīstības komitejas 2022.gada 10.marta atzinumu un Daugavpils pilsētas pašvaldības Finanšu komitejas 2022.gada 10.marta atzinumu, atklāti balsojot: PAR – 13 (P.Dzalbe, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Atbalstīt Daugavpils pilsētas pašvaldības projektu „Daugavpils cietokšņa Mihaila vārtu AMI”, saskaņā ar pielikumu Nr. 1.
2. Nodrošināt līdzfinansējumu aktivitātes īstenošanai no pašvaldības 2022.gada pamat-budžeta programmas “Līdzekļi projektu realizācijai” 215,64 EUR apmērā.
3. Kontroli par lēmuma izpildi uzdot Daugavpils domes priekšsēdētāja 1.vietniekam   
   A.Vasiļjevam.

Pielikumā: projekta „Daugavpils cietokšņa Mihaila vārtu AMI” apraksts.

Domes priekšsēdētāja 1.vietnieks *( personiskais paraksts)* A.Vasiļjevs

Pielikums Nr.1

Daugavpils domes

2022.gada 17.marta

lēmumam Nr.132

***Projekta „Daugavpils cietokšņa Mihaila vārtu AMI” apraksts***

|  |  |
| --- | --- |
| **Projekta pieteicējs:** | Daugavpils pilsētas pašvaldība |
| **Projekta ilgums:** | 6 mēneši no 2022. gada 1. aprīļa līdz 2022. gada 30. septembrim |
| **Projekta summa** | Kopējās izmaksas: 4215,64 EUR  Valsts Kultūrkapitāla fonda finansējums: 4000,00 EUR (94,88%)  Pašvaldības līdzfinansējums: 215,64 EUR (5,12%) |
| **Projekta sasaiste ar Daugavpils valstspilsētas Rīcības plānu** | RV18 Kultūrvēsturiskais mantojums  R18.71.3. Daugavpils Cietokšņa infrastruktūras saglabāšana un atjaunošana |
| **Projekta mērķis** | Veikta Daugavpils cietokšņa Mihaila vārtu arhitektoniski mākslinieciskā inventarizācija un kultūrvēsturiskā izpēte tādā apjomā un kvalitātē, lai to varētu izmantot par pamatu pieminekļa restaurācijas būvprojekta izstrādei. |
| **Projekta galvenās aktivitātes:** | 1. Izstrādāta Daugavpils cietokšņa Mihaila vārtu arhitektoniski mākslinieciskā inventarizācija: 2. būves vizuālā apsekošana, vēsturiski vērtīgu būvgaldniecības, apdares detaļu inventarizācija. Kontrolzondāžas sākotnējā u.c. vēsturisko krāsojuma slāņu noteikšanai, konstatētā krāsojuma fiksācija. Iespējamo izmaiņu konstatācija. Fasāžu notinumi, apdares kartogrammas, shēmas; 3. fotofiksācija, anotāciju sagatavošana, fotofiksācijas plāns; 4. inventarizācijas rezultātu apkopošana, slēdziena, rekomendāciju un saglabāšanas koncepcijas sagatavošana; 5. dokumentu sējumu sagatavošana, ierakstīšana datnesī, iesniegšana pasūtītājam un NKMP. 6. Izstrādāta Daugavpils cietokšņa Mihaila vārtu kultūrvēsturiskā izpēte, apkopojot pieejamos kartogrāfiskos, fotogrāfiskos, mākslinieciskos, literāros un citus vēsturiskos materiālus: 7. kultūrvēsturiskās izpētes veikšana (materiālu vākšana arhīvos un muzejos, fotoattēlu skenēšana, apstrāde un interpretēšana, būvvēstures apkopošana, objekta saglabāšanas un izmantošanas ieteikumi); 8. dokumentu sējumu sagatavošana, ierakstīšana datnesī, iesniegšana pasūtītājam un NKMP. |
| **Projekta īstenošanas vietas:** | Daugavpils cietoksnis, Mihaila ielas sākums, Daugavpils, Latvija |

Domes priekšsēdētāja 1.vietnieks *( personiskais paraksts)* A.Vasiļjevs